BU SAK NR. 122/05                                                       
                                                       AU SAK NR.    22/05
PROTOKOLL

Protokoll fra møte i arbeidsutvalget i Bydelsutvalg Grünerløkka 07.12.2005 kl. 17.00-19.35 i bydelsadministrasjonens lokaler i Markveien 57. 

DAGSORDEN:

ÅPEN TIME.

Det var møtt fram 60 personer til åpen time. 

Anne Grøholdt, Tine Skarland og Anne Marie Kvåle tok opp bydelsdirektørens forslag til budsjett for barnehagene og protesterte mot kutt i matservering, vikarbudsjett og aktiviteter for barna.

Trond Grande, Line Ødnebøe og Siv Tønnesen sa at for de som ikke hadde barnehageplass var det svært viktig at tilbudet om åpen barnehage ble opprettholdt. Tønnesen protesterte også mot forslaget om å nedlegge Familiehuset.

Johan Pedersen og Helle Frogner protesterte mot forslaget til økt oppholdsbetaling i barneparkene.   

Cathrine Kvenild sa at det kveldsåpne tilbudet i Rodeløkka barnehage måtte opprettholdes. 

Anne Hærheim, Engelsborg eldresenter, og Inger Marie Veening, Sofienbergsenteret, sa det var viktig at det unike tilbudet med varmtvannsbasseng ble opprettholdt.

Ingjerd Martin, Grünerhagen borettslag, etterlyste informasjon om planer og tilbud dersom Dragen fritidsklubb flytter inn i Sofienberggata.  

OPPROP.

Til stede: Jens E. Lange (F) leder, Paal Haavorsen (A), Ulf Granli (H), Ragnar Leine (RV).

Forfall: Sindre Flø (SV).

I stedet møtte: Brit Håland (SV).

Jarl W. Alnæs (V) møtte som observatør. 

Til stede av varamedlemmer: Wenche Olafsen (F), Knut Tvedten (H), Sven E. Thorsen (V).

MERKNADER TIL DAGSORDEN.

Innkallingen godkjent uten merknader.
AU SAK NR. 18/05  PROTOKOLL FRA MØTE I ARBEIDSUTVALGET 09.11.2005.
REF. BU SAK NR. 108/05. 
Arkivnr. Perm

Vedtak:
Protokollen enstemmig godkjent.

AU SAK NR. 12/05  BYDELSDIREKTØRENS FORSLAG TIL DISPONERING AV INVESTERINGSMIDLER FRA HANDLINGSPROGRAM OSLO INDRE ØST FOR 2006.
REF. TMK SAK NR. 66/05, OKK SAK NR. 63/05, HSS SAK NR. 64/05, BU SAK NR. 127/05.
Arkivnr.

Utsatt sak fra møte i arbeidsutvalget 09.11.2005.

Bydelsdirektørens forslag til fordeling av investeringsmidler
NR.	NAVN	FORDELT.05	FORSLAG 06	                   KOMMENTAR		
1	Akerselva Miljøpark	600 000	0	Friluftsetaten, avsluttes 2005	
	
2	Lysprosjektet	2 000 000	2 000 000	Bydelen, videreføring. Tilskudd borettslag/sameier, lys og port telefonanlegg. Lys i parker og ute områder.	

3	Caltex løkka kunstgress	3 000 000	0	Friluftsetaten, avsluttes 2005.	

4	Opprustning og oppgradering av gatetun/
parker 	600 000	3 000 000	Bydelen, videreføre opprustning gatetun. Nedslitte parker og grøntområder oppgraderes, nye søppelkasser, gangveier, plen og
beplantning.	

5	Dælenenga Idrettspark	2 500 000	3 500 000	Friluftsetaten, utvidelse og nybygg av idrettsanlegg. Del tilskudd som vil
utløse blant annet tippemidler.	

6	Markveien prosjektering og opprusting	0	0	Samferdselsetaten. Opprinnelig foreslått 7.5 mill. i 2006. Forprosjektering 2005 strøket i BU møte. 	

7	Lakkegata skole opprustning skolegård	1 000 000	0	Utdanningsetaten, sluttføres 2005	
	
8	Generelle tiltak bygninger og gårdsrom	0	
2 150 000	Bydelen. Forslag fra BU, tilskudd til borettslag og sameier for opprustning av fellesrom og bakgårder	

	
9	Fontene i parkene	0	2 000 000	Bydelen.  Bydelens fontene/bassenganlegg er ute av drift. For å få disse operative kreves større nyinvesteringer . 	

10	Trafikksikringstiltak	0	500 000	Bydelen.	
	
11	Utbytting leke- apparater by-
delens parker		1 500 000	Bydelen. Kontroll utført autorisert firma; stor slitasje, flere mangler og
nødvendig utbytting er status.		
12	Minigolf anlegg ferdigstillelse		650 000	Christiania minigolf. Forslag ferdigstillelse. Ligger i et utsatt område. Viktig positiv miljøfaktor.		
13	Deichmann, utescene	630 000	0	Deichmann,  BU forslag budsjettmøte.		
SUM		10 330 000	
15 300 000			

Bydelsdirektørens forslag til vedtak:
Arbeidsutvalget slutter seg til bydelsdirektørens forslag til disponering av investeringsmidler
fra Handlingsprogram Oslo indre øst for 2006 og saken fremmes til endelig behandling for bydelsutvalget i budsjettmøtet i desember.

Teknisk- og miljøkomiteens enstemmige innstilling:
Komiteen støtter bydelsdirektørens forslag til fordeling av investeringsmidler, med unntak av tiltak nr. 12, Minigolfanlegg - ferdigstillelse. Disse midlene bør for eksempel omdisponeres til innkjøp av minibusser til dagsentertransport/annen transport i bydelen eller til styrking av tiltak nr. 4, Opprusting og oppgradering av gatetun/parker.

Bydelsdirektørens endrede forslag til vedtak:
Bydelsdirektøren har merket seg at hans forslag til støtte til Minigolfanlegget i det opprinnelige forslag ikke vil få tilslutning av de politiske partiene. Bydelsdirektøren fremmer derfor forslag om at kr. 650.000 i punkt nr. 12 avsettes til innkjøp av to minibusser for transport av eldre til
dagsentrene/annen transport i bydelen. 

Vedtak:  
Saken tatt til orientering, med merknad om at forslagene oversendes bydelsutvalget.

AU SAK NR. 19/05  BYDELSDIREKTØRENS FORSLAG TIL DISPONERING AV DRIFTSMIDLER FRA HANDLINGSPROGRAM OSLO INDRE ØST FOR 2006.
REF. TMK SAK NR. 66/05, OKK SAK NR. 63/05, HSS SAK NR. 64/05, BU SAK NR. 128/05.
Arkivnr.

Bydelsdirektørens forslag til fordeling av driftsmidler
NR	NAVN	FORDELING 05	FORSLAG 06	KOMMENTARER	
1	Fysiob./barn
	100.000	0		
2	Smittevernkontor
	350.000	350 000		
3	Kultur/festival akt.
	250.000	100 000		
4	Rusken/LA21
	3.000.000	2.785.000		
5
	Bo/nærmiljøprosjekt
	1.800.000	0		
6	Døgnkontakten 
	970.000	970.000		
7	Ungdomskontakten
	745.000	745.000		
8	Reg.kult/ungdomstiltak 
	800.000	800.000		
9	Div.prosj.funksjonshemmede
	350.000	0		
10	Centrum Tigers idrett
	400.000	400.000		
11	NB teatersk.Slurpen barn
	150.000	150.000		
12	Gymsal Anker
	300.000	300.000		
13	Kult.aktiv. barnehager
	300.000	0		
14	Grüner IF
	400.000	400.000		
15	Til fordeling
	85.000	0		
	SUM	10.000.000	7.000.000		

Bydelsdirektørens forslag til vedtak:
Arbeidsutvalget slutter seg til bydelsdirektørens forslag til disponering av driftsmidler fra Handlingsprogram Oslo Indre Øst for 2006 og saken fremmes til endelig behandling for bydelsutvalget i budsjettmøtet i desember.

Teknisk- og miljøkomiteens enstemmige innstilling:
Komiteen støtter bydelsdirektørens forslag til fordeling av driftsmidler til tiltak nr. 4, Rusken/LA 21.

Endringsforslag fra A:
Tiltak nr. 14, Grüner IF, reduseres med kr. 200.000 og tiltak nr. 13, Kulturaktiviteter barnehager, tildeles kr. 200.000. 

Vedtak:
Saken tatt til orientering, med merknad om at forslagene oversendes bydelsutvalget.

AU SAK NR.  20/05  BUDSJETT 2006 FOR BYDEL GRÜNERLØKKA.
REF. BU SAK NR. 111/05.
Arkivnr.

Merknader fra de ansattes organisasjoner til bydelsdirektørens budsjettforslag fremmet på møte i Medbestemmelsesutvalget 07.12.2005 og budsjettinnspill fra RV, H og V ble omdelt.

Bydelsdirektørens forslag til tilleggsinnstilling ble omdelt og drøftet, men ikke realitetsbehandlet.

Bydelsdirektørens tilleggsforslag for disponering av 8.653 mill. kr.:
1.	Avsetning til inndekning av merforbruk 2006                                1,670 mill. kr.
2.	Kompensasjon for justerte satser for egenbetaling SFO                 1,200 mill. kr.
3.	Tiltaket reduksjon antall sykehjemsplasser endres fra 12 mill. kr. til 8,7 mill. kr. Dette innebærer at den høyeste risikoen i dette tiltaket fjernes. Det vil fortsatt være stor usikkerhet knyttet til realismen i et så stort budsjettkutt.         3,300. mill. kr. 
4.	Utgiftene til TT-kjøring økes med                                                   0,300. mill. kr.
5.	Grünerløkka og Sinsen eldresentre opprettholdes.                          1,500. mill. kr.
6.	Driftstilskudd til basseng Sofienberg opprettholdes                        0,420. mill. kr.
7.	Barnevernets budsjett for tiltak i familien styrkes                           0,263 mill. kr. 
Det ble bestemt følgende forretningsorden for budsjettbehandlingen:

•	Fordeling av investerings- og driftsmidler over Handlingsprogram Oslo Indre Øst ses i sammenheng med og behandles sammen med budsjettforslaget.  
•	Hver partigruppe får taletid på inntil 10 minutter til hovedinnlegg og i tillegg inntil 3 minutter til å presentere forslag til vedtak. Det ble trukket følgende rekkefølge for hovedinnlegg: SV, V, RV, A, H, F.
•	Gjennomgang av verbaldelen i bydelsdirektørens budsjettforslag
•	Gjennomgang av de ulike funksjonsområdene; først verbaldel, tabellvotering til slutt.
•	Endelig votering over budsjettet som helhet. 

Frist for å levere forslag til budsjettbehandlingen er tirsdag 13. desember kl. 18. Forslag kopieres og legges på bydelsutvalgets hylle i bydelsadministrasjonen. Forslag sendes på epost til administrasjonen som vil videresende disse fortløpende til bydelsutvalgets medlemmer/varamedlemmer. 

AU SAK NR. 21/05  GJENNOMGANG AV ØVRIGE SAKER TIL BYDELSUTVALGETS MØTE 15.12.2005.
Arkivnr. 

BU sak nr. 125/05, Økonomirapport per 31.10.2005, ble omdelt. Ny, korrigert rapport vil bli ettersendt.

Innmeldt spørsmål fra F:

Vi har over lengre tid fått meldinger om at mange av bydelens bygårder, boligblokker og hele kvartaler i år, har fått en meget stor rotteinvasjon i og kjellere.
(Da spørsmålet ble stilt første gang til BU-møtet 13.10.05, ble det gitt svar som ikke tilfredsstiller, eller bare delvis besvarer spørsmålet. Det stilles derfor på nytt, med en liten endring.)

Det blir opplyst fra flere borettslagsbeboere at det ikke var foretatt befaring inne i de berørte gårdenes kjellere. Derimot var det gjort befaring på en solfylt dag i ett gårdsrom.
 
Hva vil bydelsoverlegen foreta seg for å få de ansvarlige til å ta dette på alvor, og hvordan følges dette opp av bydelen?

Tilleggssaker:

SV meldte forslag til ny representasjon for partiet i Helse-, sosial- og sysselsettingskomiteen (sak nr. 132/05).

Administrasjonen omdelte sak om budsjettjustering mellom funksjonsområder (sak nr. 133/05).

RV meldte forslag om ny representasjon for partiet i Lokal klagenemnd (sak nr. 134/05).

F meldte forslag til ny representasjon for partiet i Oppvekst- og kulturkomiteen (sak nr. 135/05).

EVENTUELT.
Serviceerklæringer for bydelens tjenester vil bli lagt fram for bydelsutvalget på dets første møte i 2006.

Første møte i Teknisk- og miljøkomiteen blir 16.01.2006.

Oslo 08.12.2005		

Tage Guldvog
fung. bydelsdirektør